PATVIRTINTA

 Vilniaus r. Valčiūnų vaikų lopšelio darželio

 Direktoriaus 2022 m. sausio 27 d.

 Įsakymu Nr.

RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ, PEDAGOGŲ IR TĖVŲ MENINIO-KŪRYBINIO PROJEKTO

**„ MAGIŠKI SKAIČIAI PASAKOSE“**

NUOSTATAI

**I. BENDROSIOS NUOSTATOS**

* 1. Projektą organizuoja Vilniaus rajono Valčiūnų vaikų lopšelio darželio mokytojos dirbančios pagal ikimokyklinio ugdymo programą – Diana Dovkša ir Viktorija Dailydienė.
	2. Projekto nuostatai skelbiami Vilniaus rajono Valčiūnų vaikų lopšelio darželio interneto svetainėje www.darzelis.valciunai.vilniausr.lm.lt, facebooko grupėje „Auklėtoja auklėtojai“.
	3. Respublikinio ikimokyklinio ir priešmokyklinio ugdymo įstaigų vaikų, pedagogų ir tėvų meninio-kūrybinio projekto „Magiški skaičiai pasakose” (toliau – projektas) nuostatai reglamentuoja projekto tikslą, uždavinius, organizatorius, dalyvius, organizavimo ir vykdymo tvarką.

**II. PROJEKTO AKTUALUMAS**

Pasaka – gyvenimo mokykla, vertybių kūrimo įrankis, jausmų pažinimo ir priėmimo būdas, emocinio intelekto auginimo priemonė ir dar daug kitų dalykų. Be to, tai yra gimtosios kalbos ugdymo įrankis.

Žmogus sugalvojo daug įdomių dalykų, sugalvojo ir pasakų. O pasakose herojai mokosi ir dirba, mąsto ir sprendžia, stebisi ir sužino naujų dalykų. Kas tik negyvena pasakose! Netgi tie skaičiai, kuriuos sutinkame kasdien. Pasakos gali atskleisti skaičių bei matematikos žavesį. Matematika yra labia svarbus dalykas, todėl reikėtų sudaryti kuo palankesnes sąlygas su ja susidraugauti jau nuo pat mažų dienų. Daug smagiau yra susipažinti su skaičiais per pasakas.

**III. TIKSLAI IR UŽDAVINIAI**

* 1. Projekto tikslas – ugdyti ikimokyklinio ir priešmokyklinio amžiaus vaikų meilę pasakai, tobulinti vaikų matematinius įgūdžius, kalbinę ir meninę raišką.
	2. Projekto uždaviniai:
* Ugdyti vaikų gebėjimą išreikšti jausmus, skatinti juos pasitikėti savimi, sudaryti palankias sąlygas teigiamų emocijų išgyvenimui.
* Skatinti domėtis skaičiais, matematika.
* Atskleisti stebuklingo skaičiaus vaidmenį pasakose.
* Lavinti vaikų vaizduotę, dailės raiškos priemonėmis vaizduojant skaičius.
* Ugdyti vaikų kalbinę raišką, domėjimąsi skaitymo, vaidybos procesu.
* Siekti glaudaus, efektyvaus bendravimo ir bendradarbiavimo santykyje tėvai-pedagogai.

**IV. ORGANIZAVIMO IR DALYVAVIMO TVARKA**

* 1. Projektas ,, Magiški skaičiai pasakose“ vyks nuo 2022 m. vasario 1 d. iki balandžio 8 d.
	2. Projekto dalyviai – Lietuvos Respublikos ikimokyklinio ir priešmokyklinio ugdymo įstaigų vaikai, pedagogai ir tėvai.

**V. REIKALAVIMAI PROJEKTO DALYVIAMS**

* 1. Projektą sudaro trys dalys:

I dalyje pedagogai, tėveliai su vaikais skaito pasakas, analizuoja turinį, stebi iliustracijas, ieško skaičių, nustato jų reikšmes.

II dalyje išsirinkus labiausiai patikusią pasaką, kurioje figuruoja skaičiai, suvaidina ją. Vaidinimo akimirkos fiksuojamos nuotraukomis. Trumpai (keliai sakiniais) aprašyti kokią pasaką išsirinkote ir kokius skaičius joje sutikote.

III dalyje pasirinktomis meninės raiškos priemonėmis pavaizduoti skaičių, kuris buvo sutiktas jūsų suvaidintoje pasakoje. Kūrybinį darbą nufotografuoti.

* 1. Kokybiškas vaidinimų akimirkų nuotraukas ar koliažus JPG formatu (1-3 nuotraukos) su aprašymais, kūrybinių darbų nuotraukas (vienam skaičiui – viena nuotrauka) kartu su dalyvio paraiška (1 priedas) siųsti iki 2022 m. balandžio 8 d. el.p.: diana.korvel@gmail.com arba maliutka14@gmail.com
	2. Projekto dalyviai, atsiųsdami meninių-kūrybinių darbų nuotraukas, sutinka su jų viešu platinimu, talpinimu internetinėje erdvėje, publikavimu viešinant projektą (turėti tėvų sutikimą).

**VI. BAIGIAMOSIOS NUOSTATOS**

* 1. Visi projekto dalyviai bus apdovanoti padėkos raštais, kuriuos išsiųsime el. paštu.
	2. Projekto organizatorius pasilieka teisę gautą medžiagą publikuoti Vilniaus rajono Valčiūnų vaikų lopšelio darželio tinklalapyje.
	3. Išsamesnė informacija teikiama telefonais 8 676 82103, 860826765.

**1 priedas**

**PROJEKTO “MAGIŠKI SKAIČIAI PASAKOSE“**

**DALYVIO PARAIŠKA**

|  |  |
| --- | --- |
| Ugdymo įstaigos pavadinimas |  |
| Vaikų grupės pavadinimas ir vaikų amžius |  |
| Pedagogo vardas, pavardė |  |
| Pedagogo telefonas, el. paštas |  |